b"\n_START_ARTICLE_\nHwang Jini\n_START_SECTION_\nTalambuhay\n_START_PARAGRAPH_\nBagama't hindi pa masyadong malinaw ang tungkol sa kanyang kabataan (ni ang mga eksaktong petsa ng kanyang kapanganakan at kamatayan), sinasabi sa talaan na siya ay anak ng isang aristokrato sa Gaeseong; ang kaalaman tungkol sa kanyang ina ay nagiiba-iba, ngunit marami ang nagsabing siya ay anak ng isang bulag na gisaeng na nag-ngangalang Jin Hyeon-geum (Hangul: \xec\xa7\x84\xed\x98\x84\xea\xb8\x88, Hanja: \xe9\x99\xb3\xe7\x8e\x84\xe7\x90\xb4), na kilala sa kakayahan niya sa pagtugtog ng gayageum._NEWLINE_Sa batas, naging gisaeng si Hwang Jin-i dahil anak siya ng isang gisaeng. Siya ay sumailalim sa tipikal na edukasyong pang-gisaeng. Kasama rin ang pag-aaral ng Araling Tsino, batas, pilosopiya, at kasaysayan. Naging masinsinan ang kanyang pag-aaral sa sining. Ayon sa talaan, napakapambihirang tunay ang kanyang talento sa pagtugtog ng geomungo at sa paglikha ng sijo, habang naging prodihiya sa pagsayaw."